In nomine... mense febrarii. Nos Hugonettus, dictus Sarron de Custigneio et Bona uxor eius... quod nos et Iacobus Albencus, Agneleta et Adelina, liberi nostri, quandiu uixerimus et ipsi liberi nostri uixerint, et superuiuentes aut superuiuens ex nobis ex ipsis sumus, et esse debemus homines religiosorum uirorum abbatis et conuentus ecclesie Sancti Stephani Diuionensis; et quod quandiu nos et dicti liberi nostri uel superuiuentes aut superuiuens ex nobis, et ex ipsis uixemus, tenemur quilibet nostrum insolidum dictis abbati et conuentui uel eorum mandato reddere uel soluere annuatim de caetero nomine tailliae in festo beati Remigii quindecim solidos monetae currentis pro tempore, nec plus nomine tailliae annuatim a nobis exigere possunt saluis dictis abbati et conuentui et eorum ecclesiae iusticia et dominio et personis et rebus nostris et dictorum liberorum nostrorum quibuscumque post autem uero decessum nostrorum liberorum heredes et successores nostri erunt dictis abbati et conuentui et eorum ecclesiae taillabiles et explectabiles alte uel basse ad uoluntatem dictorum abbatis et conuentus; quas conuentiones promittimus quilibet nostrum insolidum per iuramenta nostra corporaliter super sancta Dei euangelia prestita tenere et inuiolabiliter obseruare, et in nullo contraire de caetero per nos uel per alios tacite uel expresse, dictos liberos et heredes nostros et bona omnia mobilia et immobilia presentia et futura ad hoc specialiter obligantes, uolontes nos compelli ad praemissorum obseruantiam quasi ex re adiudicata per curiam domini ducis Burgundiae, cuius iuridictioni quo ad hoc suponimus nos et liberos nostros et heredes. In quorum testimonium litteris istis sigillum dictae curiae supplicauimus apponi. Actum in presentia Boneti... Andreae de Cutigneio, domicelli, et Iacobi, maioris de Custineio, testium ad hoc uocatorum... In cera uiridi sub duplici cauda pergameni.